Your Cheatin’ Heart

«Your Cheatin' Heart» er en amerikansk sang med melodi og tekst av Hank Williams. Den blir betraktet som én av hans største sanger og som én av de største sangene innen countrymusikken. Sangen er en langsom bluesballade, hvor jeg-personen forteller sin elskerinnwe om den skylden hun vil føle for å ha bedratt ham.

Historien lyder at Williams ble foranlediget til å skrive «Your Cheatin' Heart», da han tenkte på sin første hustru Audrey Williams, mens han kjørte rundt med sin andre hustru Billie Jean Jones. Det antas at hun skrev ned teksten for ham sittende i passasjersetet. Williams samarbeidet med Nashville-låtskriveren Fred Rose i å frembringe sangens endelige utkast før han spilte den inn med His Driftin' Cowboys i sin siste innspillingssession noensine 23. september 1952. Den ble utgitt av MGM Records påfølgende år med katalognummer 11416.

Rolling Stone rangerte den som nummer 213 på sin liste over the 500 Greatest Songs of All Time.

«Your Cheatin' Heart» ble rangert som nummer fem på CMTs 100 Greatest Songs in County Music i 2003 og som nummer én på CMTs 40 Greatest Done Me Wrong (Cheatin') Songs i 2004.

Innspilte versjoner 
Mange artister har spilt den inn på plate etter at Williams' versjon ble utgitt, innbefattet:

 Louis Armstrong
 Beck gjorde en coverversjon i 2001 med et drømmeaktig piano- og slidegitararrangement.
 Joey Bishop, Rat Pack-skuespiller gjorde en beryktet dårlig coverversjon av den i 1960-årene.
 Glen Campbell
 Ray Charles
 Patsy Cline
 Fats Domino
 Jon Foreman
 Joni James. Hennes versjon ble innspilt 7. januar 1953 og utgitt av MGM Records med katalognummer 11426. (En vennlig merknad fra hennes biograf: Jonis versjon ble spilt inn 1. januar 1953 og under sessionen kom budskapet om Williams' død. Hennes oppdager og mentor, Frank West, var nærværende på sessionen. Alle var ute av seg, men avgjørelse ble gjort om å fullføre sangen og sessionen til ære for Williams. Joni skulle møte ham i New York City uken etter for å gå over nye sanger han hadde forberedt for henne. det var williams som bestemte at Joni skulle bringe «Your Cheatin' Heart» inn i popsektoren.
 Frankie Laine (Paul Weston orch) gjorde en coverversjon 8. januar 1953. Den ble utgitt av Columbia Records med katalognummer 39938.
 Jerry Lee Lewis
 Don McLean spilte inn en versjon i 1978 med Elvis Presleys backingsangere The Jordanaires. Den ble utgitt på albumet Chain Lightning. McLeans versjon av sangen ga ham en Grammy Award i 1983.
 Van Morrison
 Elvis Presley spilte inn sangen 1. februar 1958 i Radio Recorders, Hollywood. Den ble blant annet utgitt på LP-platen Elvis for Everyone (RCA Victor LSP 3450 (stereo), RCA Victor LPM 3450 (mono)) i juli 1965. Produsent var Steve Sholes.

Kelly Clarkson fremførte en liveversjon i et privat show før konserten under en stopp på sin All I Ever Wanted Tour.

Norsk versjon 
Jacob Hjelte har skrevet en norsk tekst. På norsk bærer den tittelen «Ditt hjertes svik».

Innspilling 
 Thor Raymond, sang med Odeonkvintetten. Innspilt cirka juni 1953. Utgitt på 78-platen Odeon ND 7152.

Kulutrelle referanser 
 En Pepsi Cola-reklame som debuterte under Super Bowl XXX i 1996 inneholdt sangen. I reklamen ble Williams' innspilling spilt mens en leveransemann hos Coca-Cola grep flasken.
 En liten del av sangen ble spilt i Transformers: Revenge of the Fallen. Bumblebee brukte den for å avholde Sam Witwicky fra å bedra sin kjæreste Mikaela Banes.
 Sangtittelen ble sitert i PC/videospillet Quake Mission Pack 1: Scource of Aragon, hvor spilleren nådde et vanskelig område å få adgang til, noe som kunne få spilleren til å begå juks (cheat) for å nå dit.

Film og TV-serie 
Your Cheatin' Heart var også tittelen på en film om Hank Williams' livshistorie, gjort i 1964, med George Hamilton i rollen som Williams og Susan Oliver i rollen som hans hustru, Audrey. Soundtracket ble spilt inn av Hank Williams jr.. Your Cheatin' Heart var også tittelen på en TV-serie for BBC.

Referanser 

Sanger fra USA
Sanger fra 1952